### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Teknik og Miljø med bemærkning, at byrådet i sit møde den 18. december 2024 har vedtaget Magistratens foranstående indstilling af 10. december 2024.

###

.

### Resume

For at skabe bedre rammer for udsatte borgere i [adresse] ønsker Sociale Forhold og Beskæftigelse og Teknik og Miljø, Aarhus Ejendomme at etablere et nyt værested i [adresse]. Det er hensigten at opføre en ny bygning til formålet og placere den i samme område som det nuværende værested jf. bilag 1.

I budget 2024 blev der reserveret 8 mio. kr. hertil.

Danske Commodities tilkendegav i foråret 2023 overfor [adresse], at de ønsker at donere 5 mio. kr. til formålet. I forlængelse heraf søgte Sociale Forhold og Beskæftigelse om yderligere midler ved Salling Fondene, der i efteråret 2023 donerede 8 mio. kr. Dette svarer til et samlet nettobeløb på 10,7 mio. kr. efter afregning af fondsmoms.

Da forventningen til projektets anlægsøkonomi ligger over det samlede beløb, der er doneret via fondsmidler og via budget 2024, bidrager Sociale Forhold og Beskæftigelse herudover med ca. 7 mio. kr. Dette giver en samlet anlægssum på 25,7 mio. kr. som søges bevilget.

### Beslutningspunkter

Det indstilles:

At 1) der gives en anlægsudgiftsbevilling på 23,8 mio. kr. i udgift til etablering af nyt værested i [adresse] på [adresse], 8000 Aarhus C.

At 2) der afsættes rådighedsbeløb på 1,9 mio. kr. der reserveres til kommende etablering af nyt stofindtagelsesrum.

At 2) der godkendes en anlægsindtægtsbevilling på 10,7 mio. kr. (ekskl. fondsmoms) til donation på 5,0 mio. kr. fra Danske Commodities og 8,0 mio. kr. fra Salling Fondene, som har givet tilsagn om støtte til etablering af værested og stofindtagelsesrum.

At 3) den resterende finansiering sker som 8,0 mio. kr. via reserven til grundkøb i [adresse] og 7,0 mio. kr. via opsparede driftsmidler fra Sociale Forhold og Beskæftigelse.

At 4) anlægsbevillingernes rådighedsbeløb frigives og fordeles som vist i tabel 1, afsnit 6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-12-2024

Sebastian Østergaard: 4

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sociale forhold og Beskæftigelses indstilling af 20. november 2024.

Rådmand Julius Dam deltog ikke i sagens behandling.